Pasiūlymas TARYBOS SPRENDIMAS dėl Europos ekonominės bendrijos ir Norvegijos Karalystės susitarimo papildomo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu ir laikino taikymo /* COM/2014/092 final - 2014/0049 (NLE) */





AIŠKINAMASIS MEMORANDUMAS Europos ekonominės bendrijos ir Norvegijos Karalystės susitarimas (toliau – Susitarimas) buvo pasirašytas Briuselyje 1973 m. gegužės 14 d. ir įsigaliojo 1973 m. liepos 1 d. Pridedamas pasiūlymas yra Europos ekonominės bendrijos ir Norvegijos Karalystės susitarimo papildomo protokolo, kuriuo atsižvelgiama į Kroatijos Respublikos įstojimą į Europos Sąjungą, (toliau – papildomas protokolas) pasirašymo ir laikino taikymo teisinė priemonė. Remiantis Aktu dėl Kroatijos Respublikos stojimo Kroatija prisijungia prie Europos Sąjungos ir jos valstybių narių pasirašytų ar sudarytų susitarimų sudarydama prie tų susitarimų pridedamus protokolus. 2012 m. rugsėjo 24 d.[1] Taryba įgaliojo Komisiją pradėti derybas su atitinkamomis trečiosiomis šalimis, kad būtų sudaryti atitinkami protokolai. Derybos su Norvegija vyko derantis dėl Europos ekonominės erdvės susitarimo bei Norvegijos Karalystės ir Europos Sąjungos susitarimo dėl 2009–2014 m. Norvegijos finansinio mechanizmo pritaikymo atsižvelgiant į Kroatijos įstojimą į Europos Sąjungą[2] ir buvo sėkmingai baigtos parafavus papildomą protokolą. Pagal siūlomą papildomą protokolą Kroatijos Respublika tampa EEE susitarimo Susitariančiąja Šalimi, o ES įpareigojama pateikti autentišką EEE susitarimo versiją nauja oficialia ES kalba. Jame taip pat numatytos Norvegijos prekybos žuvimi papildomos lengvatos, atsižvelgiant į Kroatijos įstojimą į Europos ekonominę erdvę. Vadovaujantis papildomo protokolo 4 straipsniu ir kol bus baigtos atitinkamos procedūros, kurių reikia, kad protokolas oficialiai įsigaliotų, jis turėtų būti pradėtas laikinai taikyti nuo pirmosios trečio mėnesio, einančio po paskutinio pranešimo deponavimo, dienos. Komisija mano, kad derybų rezultatai patenkinami, ir prašo Tarybos priimti pridedamą sprendimą dėl papildomo protokolo pasirašymo ir laikino taikymo. 2014/0049 (NLE) Pasiūlymas TARYBOS SPRENDIMAS dėl Europos ekonominės bendrijos ir Norvegijos Karalystės susitarimo papildomo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu ir laikino taikymo EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 5 dalimi ir 218 straipsnio 8 dalies antra pastraipa, atsižvelgdama į prie Stojimo sutarties pridėtą Aktą dėl Kroatijos Respublikos stojimo sąlygų, ypač į jo 6 straipsnio 2 dalį, atsižvelgdama į Komisijos pasiūlymą[3], kadangi: 1) 2012 m. rugsėjo 24 d. Taryba įgaliojo Komisiją Sąjungos bei jos valstybių narių ir Kroatijos Respublikos vardu pradėti derybas su Norvegija dėl Europos ekonominės bendrijos ir Norvegijos Karalystės susitarimo papildomo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo; 2) šios derybos sėkmingai užbaigtos, ir papildomas protokolas turėtų būti pasirašytas Europos Sąjungos bei jos valstybių narių vardu su sąlyga, kad bus sudarytas vėliau; 3) papildomas protokolas turėtų būti taikomas laikinai nuo pirmosios trečio mėnesio, einančio po paskutinio Šalių pranešimo deponavimo, dienos, PRIĖMĖ ŠĮ SPRENDIMĄ: 1 straipsnis Europos ekonominės bendrijos ir Norvegijos Karalystės susitarimo papildomo protokolo, kuriuo atsižvelgiama į Kroatijos Respublikos įstojimą į Europos Sąjungą, (toliau – papildomas protokolas) pasirašymas patvirtinamas Europos Sąjungos ir valstybių narių vardu su sąlyga, kad bus sudarytas vėliau. Papildomo protokolo tekstas pridedamas prie šio sprendimo. 2 straipsnis Tarybos generalinis sekretoriatas parengia įgaliojamąjį raštą, kuriuo protokolo derybininko nurodytam (-iems) asmeniui (-ims) suteikiami įgaliojimai pasirašyti protokolą su sąlyga, kad jis bus sudarytas. 3 straipsnis Vadovaujantis protokolo 4 straipsniu, papildomas protokolas taikomas laikinai, kol įsigalios, nuo pirmosios trečio mėnesio, einančio po paskutinio pranešimo deponavimo, dienos su sąlyga, kad bus sudarytas vėliau. Priimta Briuselyje Tarybos vardu Pirmininkas [1] Tarybos sprendimas, kuriuo suteikiami įgaliojimai pradėti derybas dėl Europos Sąjungos arba Europos Sąjungos bei jos valstybių narių ir vienos ar kelių trečiųjų šalių arba tarptautinių organizacijų pasirašytų arba sudarytų susitarimų pritaikymo atsižvelgiant į Kroatijos Respublikos įstojimą į Europos Sąjungą (Tarybos dok. Nr. 13351/12 LIMITED). [2] Tarybos sprendimas, kuriuo Komisija įgaliojama pradėti derybas dėl Europos ekonominės erdvės susitarimo ir Norvegijos Karalystės ir Europos Sąjungos susitarimo dėl 2009–2014 m. Norvegijos finansinio mechanizmo pritaikymo, atsižvelgiant į Kroatijos įstojimą į Europos Sąjungą (Tarybos dok. 12865/12 LIMITED). [3] OL C […], […], p. […]. PRIEDAS EUROPOS EKONOMINĖS BENDRIJOS IR NORVEGIJOS KARALYSTĖS SUSITARIMO PAPILDOMAS PROTOKOLAS, SUDARYTAS DĖL KROATIJOS RESPUBLIKOS ĮSTOJIMO Į EUROPOS SĄJUNGĄ EUROPOS SĄJUNGA ir NORVEGIJOS KARALYSTĖ, ATSIŽVELGDAMOS į 1973 m. gegužės 14 d. pasirašytą Europos ekonominės bendrijos ir Norvegijos Karalystės susitarimą (toliau – Susitarimas) ir priemones, šiuo metu taikomas Norvegijos ir Bendrijos prekybai žuvimi bei žuvininkystės produktais, ATSIŽVELGDAMOS į Europos ekonominės bendrijos ir Norvegijos Karalystės susitarimo papildomą protokolą, kuriuo nustatytos specialios nuostatos, 2009–2014 m. taikomos tam tikroms į Sąjungą importuojamoms žuvims ir žuvininkystės produktams, ypač į jo 1 straipsnį, ATSIŽVELGDAMOS į Kroatijos Respublikos įstojimą į Europos Sąjungą, ATSIŽVELGDAMOS į Susitarimą dėl Kroatijos Respublikos dalyvavimo Europos ekonominėje erdvėje, ATSIŽVELGDAMOS į tvarką, šiuo metu taikomą Norvegijos ir Kroatijos Respublikos prekybai žuvimi ir žuvininkystės produktais, NUSPRENDĖ bendru susitarimu nustatyti Susitarimo pritaikomąsias pataisas, susijusias su Kroatijos Respublikos įstojimu į Europos Sąjungą, IR SUDARYTI ŠĮ PROTOKOLĄ, 1 STRAIPSNIS Susitarimo tekstas, priedai ir protokolai, sudarantys neatsiejamą jo dalį, ir Baigiamasis aktas kartu su prie jo pridedamomis deklaracijomis parengiami kroatų kalba, ir yra autentiški, kaip ir tekstai originalo kalba. Tekstus kroatų kalba patvirtina Jungtinis komitetas. 2 STRAIPSNIS 1. Specialios nuostatos, taikomos tam tikroms į Europos Sąjungą importuojamoms Norvegijos kilmės žuvims ir žuvininkystės produktams, yra nustatytos šiame protokole. 2. Protokolo 3 straipsnyje nustatytos tarifinės kvotos apima dešimties mėnesių laikotarpį nuo Kroatijos įstojimo į ES iki 2009–2014 m. EEE finansinio mechanizmo pabaigos (nuo 2013 m. liepos 1 d. iki 2014 m. balandžio 30 d.). Jos peržiūrimos šio laikotarpio pabaigoje atsižvelgiant į atitinkamus interesus. 3. Tarifinės kvotos taikomos nuo dienos, kurią pradedama laikinai taikyti protokolą laikantis 4 straipsnio 3 dalyje nustatytų procedūrų ir galioja dvylika mėnesių nuo tos dienos. 4. 3 straipsnyje nurodytoms tarifinėms kvotoms taikomos Susitarimo protokole Nr. 3 nustatytos kilmės taisyklės. 3 STRAIPSNIS Sąjunga leidžia naudoti toliau nurodytas naujas papildomas neapmokestinamas tarifines kvotas: – silkės, pagardintos prieskoniais ir (arba) marinuotos acte, užpiltos sūrymu (KN kodai ex 1604 12 91, ex 1604 12 99) – 1400 tonų grynojo sausojo svorio. 4 STRAIPSNIS 1. Šalys šį protokolą ratifikuoja ar patvirtina pagal savo nustatytą tvarką. Ratifikavimo arba patvirtinimo dokumentai deponuojami Europos Sąjungos Tarybos generaliniame sekretoriate. 2. Jis įsigalioja kitą dieną nuo paskutinio ratifikavimo arba patvirtinimo dokumento deponavimo, jei taip pat deponuoti toliau išvardytų susijusių susitarimų ratifikavimo arba patvirtinimo dokumentai: i) Susitarimo dėl Kroatijos Respublikos dalyvavimo Europos ekonominėje erdvėje; ii) Norvegijos Karalystės ir Europos Sąjungos susitarimo dėl 2009–2014 m. Norvegijos finansinio mechanizmo papildomo protokolo, sudaryto dėl Kroatijos Respublikos dalyvavimo Europos ekonominėje erdvėje; iii) Europos ekonominės bendrijos ir Islandijos Respublikos susitarimo papildomo protokolo, sudaryto dėl Kroatijos Respublikos įstojimo į Europos Sąjungą, 3. Kol bus baigtos šio straipsnio 1 ir 2 dalyse nurodytos procedūros, šis protokolas taikomas laikinai nuo pirmosios trečio mėnesio, einančio po paskutinio pranešimo pateikimo, dienos. 5 STRAIPSNIS Šis vienu originaliu egzemplioriumi anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, norvegų, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis sudarytas protokolas, kurio tekstas kiekviena iš šių kalbų yra autentiškas, deponuojamas Europos Sąjungos Tarybos generaliniame sekretoriate, kuris patvirtintą kopiją perduoda kiekvienai Šaliai. Priimta Briuselyje 2013 m. ….. Europos Sąjungos vardu Norvegijos Karalystės vardu